**A 249. sorszámú Zsaluzóács megnevezésű részszakképesítés szakmai és vizsgakövetelménye**

**1. AZ ORSZÁGOS KÉPZÉSI JEGYZÉKBEN SZEREPLŐ ADATOK**

1.1. A részszakképesítés azonosító száma: 31 582 06

1.2. Részszakképesítés megnevezése: Zsaluzóács

1.3. Iskolai rendszerű szakképzésben a szakképzési évfolyamok száma: –

1.4. Iskolarendszeren kívüli szakképzésben az óraszám: 240-360

**2. EGYÉB ADATOK**

2.1. A képzés megkezdésének feltételei:

2.1.1. Iskolai előképzettség: alapfokú iskolai végzettség

vagy iskolai előképzettség hiányában

2.1.2. Bemeneti kompetenciák: a képzés megkezdhető e rendelet 3. számú mellékletében az Építészet szakmacsoportra meghatározott kompetenciák birtokában

2.2. Szakmai előképzettség: –

2.3. Előírt gyakorlat: –

2.4. Egészségügyi alkalmassági követelmények: szükségesek

2.5. Pályaalkalmassági követelmények: –

2.6. Elméleti képzési idő aránya: 30%

2.7. Gyakorlati képzési idő aránya: 70%

2.8. Szintvizsga: –

2.9. Az iskolai rendszerű képzésben az összefüggő szakmai gyakorlat időtartama: –

**3. PÁLYATÜKÖR**

3.1. A részszakképesítéssel legjellemzőbben betölthető munkakör(ök), foglalkozás(ok)

|  |  |  |  |
| --- | --- | --- | --- |
|  | A | B | C |
| 3.1.1. | **FEOR száma** | **FEOR megnevezése** | **A részszakképesítéssel** **betölthető munkakör(ök)** |
| 3.1.2. | 7513 | Ács | Dúcolatkészítő |
| 3.1.3. | Építményzsaluzat-szerelő |
| 3.1.4. | Födémzsaluzó |
| 3.1.5. | Zsaluzó |
| 3.1.6. | Zsaluzóács |

3.2. A részszakképesítés munkaterületének rövid leírása:

Az építőiparban előforduló famunkálatokat, zsaluzatokat, dúcolatokat készít, bont.

A részszakképesítés rendelkező képes:

- előkészíteni a zsaluzási és alátámasztó állványozási munkát

- méréseket, kitűzéseket, szintbeállításokat végezni

- méretre szabni a hagyományos zsaluzatok zsalutábláit

- összeállítani a faanyagú zsaluelemeket

- elhelyezni, rögzíteni, a függőleges és vízszintes szerkezetek hagyományos zsaluelemeit és megtámasztását

- ellenőrizni a zsalu méreteit, beállítását, stabilitását

- bontani a hagyományos zsaluzatokat

- faanyagot szögteleníteni, kezelni, tárolni

- előkészíteni a különböző típusú, kialakítású rendszerzsaluzatok, állványok anyagait

- összeállítani, elhelyezni a pillér, fal, födémszerkezetek zsaluzati rendszereit, állványzatát

- ellenőrizni a rendszerelemekből kialakított zsalu és állványszerkezetek stabilitását

- bontani, mozgatni a zsalu és állványrendszereket

- rendszerzsaluzatok és állványok elemeit tisztítani, karbantartani, tárolni

- monolit beton, vasbeton szerkezetek betonozását, betonbedolgozását végezni üzemi betonból

- anyagokat számolni, rendelni, tárolni és felhasználni

- hagyományos zsaluzatot készíteni és bontani

- rendszerzsaluzatot készíteni, bontani és karbantartani

- szigetelő anyagokat és fóliákat elhelyezni a szükséges helyeken

- munkavédelmi felszereléseket használni

- általános vállalkozási feladatokat végezni

- munkaterület, eszközök és szerszámok karbantartásával, tisztán tartásával összefüggő tevékenységeket végezni

- működtetni a munkavégzéshez szükséges gépeket, berendezéseket, mérőeszközöket

- betartani a biztonsági előírásokat

- munkája során betartani a tűzvédelmi, munkavédelmi szabályokat

- gondoskodni a hulladékok, veszélyes hulladékok szabályszerű elhelyezéséről

- baleset esetén az előírások szerint eljárni

3.3. Kapcsolódó szakképesítések

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó részszakképesítés** | | |
| 3.3.2. | **azonosító száma** | **megnevezése** | **a kapcsolódás módja** |
| 3.3.3. | 34 582 01 | Ács | szakképesítés |

**4. SZAKMAI KÖVETELMÉNYEK**

|  |  |  |
| --- | --- | --- |
|  | A | B |
| 4.1. | **A részszakképesítés** **szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** | |
| 4.2. | **azonosító száma** | **megnevezése** |
| 4.3. | 10101-12 | Építőipari közös tevékenység |
| 4.4. | 10102-12 | Hagyományos zsaluzat és állványzata |
| 4.5. | 10318-12 | Rendszerzsaluzatok és állványok |

**5. VIZSGÁZTATÁSI KÖVETELMÉNYEK**

5.1. A komplex szakmai vizsgára bocsátás feltételei:

Az iskolarendszeren kívüli szakképzésben az 5.2. pontban előírt valamennyi modulzáró vizsga eredményes letétele.

5.2. A modulzáró vizsga vizsgatevékenysége és az eredményesség feltétele:

|  |  |  |  |  |
| --- | --- | --- | --- | --- |
|  | A | B | C | |
| 5.2.1. | **A részszakképesítés** **szakmai követelménymoduljainak** | | | |
| 5.2.2. | **azonosító száma** | **megnevezése** | | **a modulzáró vizsga vizsgatevékenysége** |
| 5.2.3. | 10101-12 | Építőipari közös tevékenység | | írásbeli |
| 5.2.4. | 10102-12 | Hagyományos zsaluzat és állványzata | | gyakorlati |
| 5.2.5. | 10318-12 | Rendszerzsaluzatok és állványok | | írásbeli |

Egy szakmai követelménymodulhoz kapcsolódó modulzáró vizsga akkor eredményes, ha a modulhoz előírt feladat végrehajtása legalább 51%-osra értékelhető.

5.3. A komplex szakmai vizsga vizsgatevékenységei és vizsgafeladatai:

5.3.1. Gyakorlati vizsgatevékenység

A vizsgafeladat megnevezése: Zsaluzóács feladatok elkészítése

A vizsgafeladat ismertetése: Pillér zsaluzat készítése hagyományos zsaluzattal

A vizsgafeladat időtartama: 120 perc

A vizsgafeladat értékelési súlyaránya: 50 %

5.3.2. Központi írásbeli vizsgatevékenység

A vizsgafeladat megnevezése: Komplex írásbeli feladat

A vizsgafeladat ismertetése: Egy adott lakóépület fedélidom szerkesztése, a fedélszerkezethez szükséges anyagmennyiség számítása és a munkáról a számla elkészítése.

A vizsgafeladat időtartama: 180 perc

A vizsgafeladat értékelési súlyaránya: 25 %

5.3.3. Szóbeli vizsgatevékenység

A vizsgafeladat megnevezése: Faszerkezetek anyagai, szerkezetei, technológiák és ezek munkavédelmi előírásai valamint hagyományos és rendszerzsaluzatokra, állványrendszerekre vonatkozó előírások, utasítások

A vizsgafeladat ismertetése: A szóbeli központilag összeállított vizsga kérdései a 4. szakmai követelmények fejezetben megadott témaköröket tartalmazza.

A vizsgafeladat időtartama: 50 perc (felkészülési idő: 30 perc)

A vizsgafeladat értékelési súlyaránya: 25 %

5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:

A gyakorlati feladatokat a vizsgaszervező helyileg állítja össze, és a vizsgabizottság elnöke hagyja jóvá. A helyi sajátosságoknak megfelelően a vizsgabizottság dönthet a fent felsorolt feladatok összevonásáról, az előírt vizsgaidőket módosíthatja a konkrét feladat függvényében. A gyakorlati vizsgák összes időtartama 120 perc.

A részszakképesítéssel kapcsolatos előírások az állami szakképzési és felnőttképzési szerv http://www.munka.hu/ című weblapján érhetők el a Szak- és felnőttképzés Vizsgák menüpontjában.

5.5. A szakmai vizsga értékelésének a szakmai vizsgaszabályzattól eltérő szempontjai: –

**6. ESZKÖZ- ÉS FELSZERELÉSI JEGYZÉK**

|  |  |
| --- | --- |
|  | A |
| 6.1. | **A képzési és vizsgáztatási feladatok teljesítéséhez szükséges eszközök minimumát meghatározó eszköz- és felszerelési jegyzék** |
| 6.2. | Faipari kéziszerszámok |
| 6.3. | Faipari kézi elektromos kisgépek |
| 6.4. | Faipari telepített gépek |
| 6.5. | Mérőeszközök |
| 6.6. | Szerelőszerszámok |
| 6.7. | Állványkezelő célszerszámok |
| 6.8. | Bontószerszámok |
| 6.9. | Műszaki dokumentáció |
| 6.10. | Számítógép |
| 6.11. | Szoftverek |
| 6.12. | Nyomtató |
| 6.13. | Egyéni és csoportos munkavédelmi eszközök, berendezések |
| 6.14. | Anyagmozgató gépek, eszközök |

**7. EGYEBEK**

A 10101-12 Építőipari közös tevékenység modul, modulzáró vizsgájának teljesítése alól felmentést kaphat az a vizsgázó, aki az alább felsorol modulok közül valamelyiket korábban már eredményesen teljesítette:

0459–06 Építőipari közös feladatok I.

6253–11 Építőipari általános ismeretek